stanford-oval/wikipedia huggingface dataset:
Ann Linde
Aiheesta muualla

Ann Linde Ruotsin hallituksen verkkosivuilla (ruotsiksi)
Ann Linde Ruotsin valtiopäivien verkkosivuilla (ruotsiksi)
Kuvia tai muita tiedostoja aiheesta Ann Linde Wikimedia Commonsissa
| 0 | 1 | 2 |
| --- | --- | --- |
| Edeltäjä: Margot Wallström | Ruotsin ulkoministeriö 2019–2022 | Seuraaja: Tobias Billström |
Arttu Hirvonen

Arttu Matias Hirvonen (s. 21. tammikuuta 1989) on  suomalainen aitajuoksija. Hän edustaa Oulun Pyrintöa ja häntä valmentaa Kalle-Pekka Tiihonen.
Päälajissaan 110 metrin aitajuoksussa Hirvonen on saavuttanut SM-hopeaa Kalevan kisoissa Porissa 2015 ja Oulussa 2016 sekä pronssia Lahdessa 2012, Vaasassa 2013 ja Kuopiossa 2014. Hän juoksi ennätysaikansa 13,87 Zürichin EM-kilpailuissa 2014.
Sisäratojen SM-kilpailuissa Hirvonen on voittanut SM-kultaa 60 metrin aidoissa vuonna 2013 ja pronssia vuonna 2010.
Ann Meyers

| Ann Meyers |
| --- | --- |

Henkilötiedot
Koko nimi:  Ann Elizabeth Meyers
Syntynyt: 26. maaliskuuta 1955 (ikä 69) San Diego, Kalifornia, Yhdysvallat
Kansalaisuus:   Yhdysvallat
Koripalloilija
Pituus:  175 cm
Paino:  61 kg
Pelaajaura
Yliopistojoukkueet
:  UCLA
Seurajoukkueet
:  New Jersey Gems
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Naisten koripallo. Olympialaiset  | Mitalit> Maa:   Yhdysvallat.Naisten koripallo. Olympialaiset  | Mitalit> Maa:   Yhdysvallat.Naisten koripallo. Olympialaiset  | Maa:   Yhdysvallat> Naisten koripallo. |
| --- | --- | --- | --- |
|  Hopeaa | Montréal 1976 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Etelä-Korea 1979 |  |  |
Ann Elizabeth Meyers (s. 26. maaliskuuta 1955 San Diego, Kalifornia) on yhdysvaltalainen kilpauransa päättänyt koripalloilija. Hän oli ensimmäinen pelaaja, joka ollessaan vielä high schoolissa pelasi Yhdysvaltain koripallomaajoukkuessa.
High schoolin jälkeen Meyers pääsi urheilustipendillä losangeleslaiseen Kalifornian yliopistoon, jossa hänen pelinumeronsa 15 on jäädytetty. Hän oli mukana voittamassa muun muassa kultaa Pan-Amerikan kisoissa 1975, olympiahopeaa Montréalissa 1976 ja maailmanmestaruuden Etelä-Koreassa 1979.
Meyers nimettiin 10. toukokuuta 1993 Basketball Hall of Fameen, mutta 3. heinäkuuta samana vuonna hänen puolisonsa, baseballpelaaja ja -selostaja Don Drysdale menehtyi sydänkohtaukseen Montréalissa. Meyers valittiin vuonna 2007 FIBA Hall of Fameen. Meyersin veli Dave Meyers pelasi koripalloa NBA:ssa.
Aiheesta muualla

Ann Meyers Bio, Stats, and Results Olympics at Sports-Reference.com (englanniksi)
Ann Meyers Kansainvälinen olympiakomitea. (englanniksi)
Yhdysvaltain joukkue – Kesäolympialaiset 1976
4 Brogdon ·
5 Rojcewicz ·
6 Meyers ·
7 Harris ·
8 Dunkle ·
9 Lewis ·
10 Lieberman ·
11 Marquis ·
12 Roberts ·
13 O’Connor ·
14 Head ·
15 Simpson ·
Valmentaja Moore
Andy Dill

Andy Dill (12. lokakuuta 1963 – 6. joulukuuta 2006) oli yhdysvaltalainen homopornoelokuvien näyttelijä ja tuottaja.
Elämäkerta

Dill syntyi Port Washingtonissa, New Yorkin osavaltiossa. Hän asui Iowassa ja Las Vegasissa ennen asettumistaan San Franciscoon, Kaliforniaan. Dill aloitti uransa aikuisviihdealalla 2002, jota ennen hän oli työskennellyt PR-alan parissa ja journalistina.
Andy Dill kuoli San Franciscossa 6. joulukuuta 2006 aivokalvontulehdukseen vietettyään pari päivää sairaalassa. Hän oli 39-vuotias.
Dill perusti Dill Media -yhtiön, ja hänen elokuviaan olivat mm. There Goes the Neighbourhood, Packers, Bustin' Ass, Gay Dreams 2, Face Ryders ja Butthole Buffet. Dillillä oli ranskalaisia ja italialaisia sukujuuria ja hän oli parisuhteessa miehen kanssa.
Aq

Aq tarkoittaa seuraavia:
Aloha Airlines, IATA-koodi AQ, lentoyhtiö
Etelämanner, ISO 3166-1 -koodi AQ, valtio tai muu maantieteellinen alue
vesi, aq., latinan sanasta aqua, kemiallinen yhdiste.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aq”, voi hakea sivunnimihaulla, laajalla sivunnimihaulla tai tekstihaulla.
Andy Fraser

| Andy Fraser |
| --- | --- |

Henkilötiedot
Syntynyt: 3. heinäkuuta 1952 Lontoo, Yhdistynyt kuningaskunta
Kuollut: 16. maaliskuuta 2015 (62 vuotta) Kalifornia, Yhdysvallat
Ammatti:  muusikko, säveltäjä
Muusikko
Tyylilajit:  hard rock, blues-rock
Soittimet:  Gibson EB-3
Yhtyeet:  John Mayall's Bluesbreakers Free
Aiheesta muualla
www.andyfraser.com
  [ Muokkaa Wikidatassa ] [ ohje ]  
Andy Fraser (3. heinäkuuta 1952 Lontoo – 16. maaliskuuta 2015 Kalifornia, Yhdysvallat) oli englantilainen muusikko, joka toimi Freen lauluntekijänä ja basistina.
Fraser aloitti pianonsoiton viisivuotiaana, mutta vaihtoi instrumenttinsa myöhemmin kitaraan. Hän oli 15-vuotias, kun Free aloitti toimintansa alkuvuodesta 1968. Hänen yhtyetoverinsa olivat Paul Rodgers, Paul Kossoff ja Simon Kirke. Hän kirjoitti vuonna 1970 Rodgersin kanssa listaykkössinglen ”All Right Now”.
Fraser lähti Freestä vuonna 1972. Hän perusti Sharksin, jonka ensimmäinen albumi oli First Water vuonna 1973. Fraser jätti tämänkin yhtyeen ja perusti itsensä mukaan nimetyn Andy Fraser Bandin, joka julkaisi vuonna 1975 albumit Andy Fraser Band ja In Your Eyes. Suunnitelmat perustaa yhtye Frankie Millerin kanssa eivät johtaneet mihinkään. Fraser siirtyi Kaliforniaan keskittyäkseen laulunkirjoittamiseen.
Fraser kirjoitti lauluja muun muassa Robert Palmerille, Joe Cockerille, Chaka Khanille, Rod Stewartille ja Paul Youngille. Vuonna 1984 ilmestyi sooloalbumi Fine, Fine Line. Fraser jatkoi uraansa viimeisiin vuosiinsa asti.
Fraser oli avoimen homoseksuaalinen. Hän oli HIV-positiivinen ja kärsi Kaposin sarkooman.
Aiheesta muualla

Viralliset sivut (Arkistoitu – Internet Archive) (englanniksi)
Antoine Brumel

Antoine Brumel (noin 1460 – 1512 tai 1513) oli ranskalainen säveltäjä, laulaja ja pappi. Hänen varhaisesta elämästään ei ole paljoa tietoa. Hän syntyi mahdollisesti Brunellesissa, lähellä Chartresia. Brumelin arvostetuimpia teoksia lienevät hänen messunsa. Niistä esitetyin on 12-ääninen Missa Et ecce terrae motus. Lisäksi hän sävelsi lukuisia motetteja ja chansoneita sekä jonkin verran soitinmusiikkia.
Ansekülan majakka

Ansekülan majakka
| --- | --- |
Sijainti:  Anseküla, Saarenmaa Viro
Vesistö:  Riianlahti 
| --- | --- |
Korkeus:  31 m 
| --- | --- |
Valmistunut:  1921 1953 (tai vuonna 1952)
| --- | --- |
Valon korkeus:  44,1 m 
Valonkanto:  13 km 
Valon ominaisuudet:  Fl W 1.5s 
| --- | --- |
ARLHS:  EST020 
Admiralty:  C3710.1 
List of Lights:  10654 
MarineTraffic:  1000005895 
NGA:  116-12680 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Ansekülan majakka (vir. Anseküla tuletorn) on Saarenmaalla Sõrven niemimaan itärannikolla, sen kapeimmalla kohdalla Ansekülasta pohjoiseen. Saksalaiset tuhosivat aiemmin paikalla olleen kirkon vuonna 1944 pois lähtiessään, sen torni toimi aiemmin merimerkkinä.
Historia

Aiemmin, ennen toista maailmansotaa merimerkkinä oli Ansekülan kirkon torni jonka saksalaiset tuhosivat poistuessaan vuonna 1944. Neuvostoliittolaiset sotilaat rakensivat 22 metriä korkean majakan kirkon paikalle vuonna 1952 tai 1953. Majakan torni on nelikulmainen ja se on väriltään alaosasta valkoinen ja ylempää on musta. Sen korkeus merenpinnasta oli 33 metriä, mutta sitä on korotettu useita kertoja puiden kasvamisen vuoksi. Vuonna 1961 valon korkeus oli 35 metriä meren pinnasta, vuonna 2006, valo oli korotuksen jälkeen 44,1 metriä meren pinnasta.
Ansekülan-majakka on 3128 metrin päässä Lõun majakasta, joka myös sijaitsee Sõrven niemimaan länsipuolella.
Kuvia

Ansekülan majakka ennen korotusta vuonna 2005.
Ansekülan majakka jälkeen korotuksen vuonna 2007.
Ansekülan majakka vuonna 2009.
Ansekülan majakka vuonna 2014.
Aiheesta muualla

Kuvia tai muita tiedostoja aiheesta Ansekülan majakka Wikimedia Commonsissa
Anseküla kirik Vertailukuvia Ansekülan kirkosta ja majakasta, ennen - jälkeen. Arkistolinkki
Saaremaa.ee: Anseküla tuletorn (viroksi)
Navigatsioonimärgi Navigatsioonimärkide andmekogu: 932, Anseküla tuletorn andmed
Antti Ylönen (kuvataiteilija)

Antti Ylönen (s. 1957 Juva) on iiläinen kuvanveistäjä ja keraamikko.
Ylönen on opiskellut Vapaassa Taidekoulussa ja Oriveden Opiston kuvataidelinjalla. Ylösellä on ollut useita näyttelyitä niin Suomessa ja Suomen ulkopuolella.
Antti Ylösen työtilat sijaitsevat Taidekeskus KulttuuriKauppilassa. Lisäksi hänellä on kotistudio Iin Illinsaaressa.
Julkisia teoksia

Uni/Dream, puu, Japani, Haramachin konserttitalo, 2003
Ajan virta, 4000- vuotta vanha puu, Oulun kaupunki, 2005
Mediation, puu, Oulunsalo, Oulunsalon kirjasto, 2003
Balance, puu/teräs, Turkki, 1994
Crenatus, puu/rauta, Oulunsalon kunta, 1994
Aiheesta muualla

Antti Ylösen kotisivut
Taidekeskus KulttuuriKauppila
Ympäristötaideteos Aika palaa, 2014, Ii.
Australia (täsmennyssivu)

Australia viittaa seuraaviin:
Australia, valtio eteläisellä pallonpuoliskolla
Australia, maanosa
Australia, Jean-Jacques Andrienin ohjaama elokuva vuodelta 1989
Australia, Baz Luhrmannin ohjaama elokuva vuodelta 2008
HMAS Australia (1911), Indefatigable-luokan taisteluristeilijä
HMAS Australia (D84), County-luokan raskas risteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Australia”, voi hakea sivunnimihaulla, laajalla sivunnimihaulla tai tekstihaulla.
Australia 108

| Australia 108 |
| --- | --- |
 Australia 108 vuonna 2020.
Tiedot
Sijainti:  Melbourne, Australia
Rakennettu:  2015–2020
Käyttötarkoitus:  asuinrakennus
Tila:  valmis
Yritykset
Arkkitehti:  Fender Katsalidis
Tekniset tiedot
Kerroksia:  100 + 2 maan alla
Korkeus
Antenni:  318,7 m
Kattokorkeus:  316,7 m
Ylin kerros:  312,4 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Australia 108 on Melbournessa Australiassa sijaitseva 319 metriä korkea pilvenpiirtäjä, joka on kaupungin korkein ja Australian toisiksi korkein rakennus. Torni rakennettiin vuosina 2015–2020, ja siinä on sata kerrosta. Rakennus on tarkoitettu asuinkäyttöön, ja sen runko on valmistettu betonista. Rakennuksen suunnitteli arkkitehtitoimisto Fender Katsalidis. Rakennus maksoi puoli miljardia dollaria.
Associação Atlética Ponte Preta

Associação Atlética Ponte Preta on brasilialainen jalkapallojoukkue Campinasin kaupungista. Seura on perustettu 1900.
Aiheesta muualla

Wikimedia Commonsissa on kuvia tai muita tiedostoja aiheesta .
Ponte Preta virallinen sivusto
Arc’teryx

| Arc’teryx |
| --- | --- |

Perustettu:  1989
Toimitusjohtaja:  Jon Hoerauf
Kotipaikka:  North Vancouver, Kanada
Toimiala:  ulkoiluvaatteet, ulkoiluvälineet
Emoyhtiö:  Amer Sports
Kotisivu:  arcteryx.com
Infobox OKVirheellinen NIMI-arvo: 
Arc’teryxin liike Lontoossa.
Arc’teryx on ulkoiluvaatteisiin ja -tuotteisiin keskittynyt tuotemerkki.
Historia

Arc’teryx perustettiin vuonna 1989 North Vancouverissa Kanadassa nimellä Rock Solid. Yritys vaihtoi nimekseen vuonna 1991 Arc’teryx. Uusi nimi ja logo viittasivat Archaeopteryx-liskolintuun ja sen tunnetuimpaan Berliinin kappale -fossiililöydökseen.
Laskettelutuotteita valmistava Salomon, joka oli tuolloin Adidaksen tytäryhtiö, osti Arc’teryxin vuonna 2001.
Adidas myi Salomonin ja Arc’teryxin vuonna 2005 suomalaiselle Amer Sportsille.
Arc’teryxin pääkonttori sijaitsee edelleen North Vancouverissa.
Tuotteet

Arc’teryx valmistaa vaatteita ja varusteita kiipeilyä, vaellusta, laskettelua, juoksua ja vapaa-aikaa varten. Yhtiöllä on ollut myös LEAF (Law Enforcement and Armed Forces) -mallisto, joka on tarkoitettu armeijan ja poliisin käyttöön.
New York on ollut brändin suurimpia markkina-alueita koko 2000-luvun. Vuonna 2017 New York Magazinen tyylisivusto The Cut lanseerasi termin gorpcore, joka viittasi ulkoiluvaatteiden käyttämiseen kaupunkiympäristössä. Tyylin edelläkävijät ovat käyttäneet esimerkiksi Arc’teryxin tuotteita.  Trendikkyydestään huolimatta brändi ei yritä tehdä tietoisesti katumuotia, vaan pitäytyy perinteisessä painopisteessään.
Vuonna 2020 Arc'teryx aloitti yhteistyön Palace-brändin kanssa. Vuonna 2022 yhteistyö aloitettiin minimalistisesta tyylistään tunnetun huippumuotimerkki Jil Sanderin kanssa. Yhteistyötä on tehty myös suunnittelija Nicole McLaughlin, graffititaiteilija Shaun Crawfordin ja Throwing Fits -podcastin kanssa.
Arc’teryx kulttuurissa

Brittiläinen rap-muusikko YT julkaisi vuonna 2021 kappaleen Arc’teryx. Kappaletta on käytetty sadoissa TikTok-videoissa, joissa ihmiset testasivat Arc’teryxin Gore-Tex-takkien vedenkestävyyttä suihkussa.  Toisessa Arc'teryxiin liittyneessä TikTok-trendissä ihmiset riisuivat ulkoiluvaatteitaan yksi kerrallaan, kunnes paljastui, että heillä oli ollut päällään jopa 12 kerrosta Arc'teryx-vaatteita.
Aiheesta muualla

Arc’teryx (Arkistoitu – Internet Archive) (englanniksi)
Sininen Arc’teyx miesten takki
Anna Bugge-Wicksell

| Anna Bugge-Wicksell |
| --- | --- |
 Bugge-Wicksell noin vuonna 1900.
Henkilötiedot
Muut nimet:  Anna Kristine Margrete Bugge-Wicksell
Syntynyt: 17. marraskuuta 1862 Egersund, Norja
Kuollut: 19. helmikuuta 1928 (65 vuotta) Tukholma, Ruotsi
Ammatti:  juristi, diplomaatti
Puoliso:  Knut Wicksell (avoliitto)
Muut tiedot
Koulutus: Lundin yliopisto
Anna Kristine Margrete Bugge-Wicksell (17. marraskuuta 1862 Egersund – 19. helmikuuta 1928 Tukholma) oli norjalais-ruotsalainen juristi, diplomaatti ja naisasianainen. Hän johti Norjan naisasialiittoa vuosina 1888–1890.
Bugge-Wicksell eli vuodesta 1889 avoliitossa ruotsalaisen taloustieteen professori Knut Wicksellin kanssa, johon oli tutustunut Pariisissa. Bugge-Wicksell opiskeli Lundin yliopistossa 1904–1911 ja istui Lundin kaupunginvaltuustossa 1913–1916. Bugge-Wicksell osallistui Ruotsissa Landsföreningen för kvinnans politiska rösträtt (LKPR) -järjestön toimintaan sekä oli mukana useissa rauhanyhdistyksissä. Vuonna 1920 hänet valittiin Ruotsin Kansainliiton delegaatioon.
Bugge-Wicksell piti tärkeänä, että työväestön naiset saataisiin järjestäytymään naisasialiikkeen piiriin. Taloudellinen itsenäisyys oli hänen mukaansa edellytys sille, että naiset pääsevät osallisiksi yhteiskuntaan, ja hän arvosteli varsinkin aviopuolisoiden yhteistaloutta, jossa mies hallitsi myös naisen omaisuutta.
Bugge-Wicksell (alarivissä toinen vas.) kansainvälisessä suffragettien kongressissa Lontoossa 1909.
Aiheesta muualla

Kuvia tai muita tiedostoja aiheesta Anna Bugge-Wicksell Wikimedia Commonsissa
Alqoš

| Alqoš |
| --- | --- |

 Alqoš
 Koordinaatit: 36°43′56″N, 43°5′43″E 
Valtio:   Irak
Maakunta:  Ninive
Piirikunta:  Tel Kaif
Väkiluku (2020)  (arvio):  4 500
Infobox OKVirheellinen NIMI-arvo: 
Alqoš (arab. ألقوش‎, ’Alqūš) on pikkukaupunki Irakin Niniven maakunnassa Mosulin pohjoispuolella. Sen asukasluku oli vuonna 2020 arviolta 4 500. Kaupungin asukkaat ovat pääosin kaldealaiskatolisia kristittyjä.
Maantiede

Alqoš sijaitsee Pohjois-Irakissa Niniven maakunnassa noin 40 kilometriä Mosulin kaupungista pohjoiseen ja 10 kilometriä Tigrisjoesta itään. Alqoš muodostaa oman alapiirinsä Tel Kaifin piirikunnassa. Piirikunta on puolestaan osa suurempaa Niniven tasangon aluetta.
Historia

Alqoš on joskus liitettu raamatun Nahumin kirjan profeetta Nahumiin. Niniven tuhoa ennustavan Nahumin mainitaan kirjassa olevan "Elkosista" ja Alqošissa sijaitsee kansanperinteenssä häneen liitetty hauta. Toisaalta "Elkos" on liitetty myös paikkoihin Galileassa. Alqoš on yksi Pohjois-Irakin vanhimmista kristityistä paikkakunnista. Kristinusko lienee levinnyt alueella jo ensimmäisellä vuosisadalla jaa. alkujaan etenkin paikallisissa juutalaisyhteisöissä. Alkujaan paikalliset kuuluivat etenkin Idän apostoliseen kirkkoon ja myöhemmin Kaldealaiskatoliseen kirkkoon.
Kaupunki on kärsinyt historiansa aikana useista hävityksistä. Sen kautta ovat kulkeneet esimerkiksi mongolien ja persialaisten armeijat. 1500-luvulta 1800-luvulle koettiin erityisen vaikeaita aikoja. Vuonna 1828 paikallisia kuoli ruttoon ja vuonna 1879 koettiin nälänhätä. Paikkakunta oli vaikeuksista huolimatta hyvin merkityksellinen alueen kristityille etenkin läheisten Rabban Hormizdin ja Pyhän Marian luostarien kautta. Molemmat laitokset tuottivat esimerkiksi kristillistä kirjallisuutta, runoutta ja kalligrafiaa.
Äärijärjestö isis valtasi Mosulin kaupungin vuonna 2014 ja iski myös Niniven tasangon alueelle. Monet paikallisista kaupungeista kukistuivat, mutta hyökkäys pysähtyi ennen Alqošia. Järjestön muodostama uhka ajoi kuitenkin monet paikalliset pakenemaan irakin Kurdistaniin. Isisin jäädessä lopulta alakynteen paikallisia on palannut koteihinsa.
Väestö

Alqošin asukasluku vuonna 2020 oli arviolta 4 500. Ennen Isis-järjestöä kaupungin asukasluku oli noin 6 000. Alqošin kaupungin asukkaat ovat lähes yksinomaan kristittyjä ja kaldealaiskatolilaisia. Sen sijaan ympäröivän alapiirin asukaat ovat pääosin jesidejä. Alqošin asukkaat puhuvat syyrian kieltä, eli aramean itäistä murretta.
Maastamuuton takia huomattava määrä alqošilaisia ja heidän jälkeläisiään asuu Yhdysvalloissa, etenkin Detroitin ja San Diegon kaupungeissa.
Kaupunkikuvaa.
Palmusunnuntai Alqošissa.
Arvo Muroma

Arvo Johannes Muroma (3. kesäkuuta 1892 Helsinki – 2. marraskuuta 1950) oli suomalainen arkkitehti.
Suunnittelutöitä

Eduskuntatalo, Helsinki 1931, arkkitehti J. S. Sirénin apulaisena, suunnitteli lisäksi huonekaluja taloon
Asuinkerrostalo Tarkk'ampujankatu 8, Ullanlinna, Helsinki 1935
Mikael Agricolan kirkko, Helsinki 1935, arkkitehti Lars Sonckin avustajana
Itsenäisyyden patsas, Kouvola 1936
Asunto Oy Toinen linja 11, Helsinki 1936
Asuin- ja liiketalo Vapaudenkatu 10, Lahti 1938
Asuin- ja liiketalo Saimaanlinna, Valtakatu 37, Lappeenranta 1938
Asuinkerrostalo Riihilinna, Keskuskatu 8, Riihimäki 1940 (Arkkitehti Matti Heusalan kanssa)
Sankarimuistomerkki, Vuolenkosken hautausmaa, Iitti 1950
Pro patria -muistomerkki, Malmin hautausmaa, Helsinki 1953
Sankarihauta-alueen suunnittelu, Hietaniemen hautausmaa, Helsinki, Muroman kuoltua suunnitelman viimeisteli arkkitehti Matti Siitonen
Malmin hautausmaan Pro patria -muistomerkki, Helsinki (1953).
Apărătorii Patriein metroasema

| Apărătorii Patriei |
| --- | --- |
 Apărătorii Patriein metroasema.
 Bukarestin metro 
Perustiedot
Metrolinjat:  M2
Sijainti:  44°22′46″N, 026°08′08″E
Paikkakunta:  Bukarest
Avattu:  tammikuu 1986
Vaihtoyhteydet
Linja-autot:  102, 125, 232, 418, 419
Apărătorii Patriei on tammikuussa 1986 avattu Bukarestin metron linjan 2 asema. Se sijaitsee Apărătorii Patriein alueella, Sektori 4:n alueella, Bukarestissa, Romanian pääkaupungissa.
Apărătorii Patriein edeltävä asema Berceniin päin mentäessä on Dimitrie Leonida ja Piperaan päin mentäessä puolestaan Piața Sudului.
Aiheesta muualla

Kuva metroaseman laiturialueelta. (englanniksi)
Azerbaidžanin ja Turkin suhteet

Turkki  Azerbaidžan
Azerbaidžanin ja Turkin suhteet alkoivat Turkin tasavallan ja Azerbaidžanin tasavallan välillä 9. marraskuuta 1991. Azerbaidžanin suurlähetystö sijaitsee Ankarassa ja Turkin suurlähetystö Bakun. Azerbaidžanin Ankaran-suurlähettiläänä toimii Khazar Ibrahim. Turkin Bakun-suurlähettiläänä toimii Erkan Özoral.
Alex Van Halen

| Alexander Arthur Van Halen |
| --- | --- |
 Alex van Halen
Henkilötiedot
Syntynyt: 8. toukokuuta 1953
Ammatti:  rumpali
Muusikko
Taiteilijanimi:  Alex Van Halen
Aktiivisena:  1972 -
Tyylilajit:  Rock
Soittimet:  rummut
Yhtyeet:  Van Halen
Levy-yhtiöt:  Warner Bros. Records 
Aiheesta muualla
www.van-halen.com
  [ Muokkaa Wikidatassa ] [ ohje ]  
Alexander Arthur ”Alex” Van Halen (s. 8. toukokuuta 1953 Nijmegen, Alankomaat) on hollantilaissyntyinen rumpali ja muusikko. Hän on kitaristi Eddie Van Halenin veli. Heidän isänsä oli Jan Van Halen. Heidän ja basisti Michael Anthonyn ja David Lee Rothin yhtyeen nimeksi otettiin veljesten sukunimi Van Halen. Alex on nykyään naimisissa Stine Schybergin kanssa ja heillä on kaksi poikaa, Malcolm[lähde? ] ja Aric, joista Aric harrastaa kilpajuoksua.
Lapsuus ja nuoruusvuodet

Alex soitti nuoruudessaan kitaraa ja jammaili Eddien rummuilla aina silloin tällöin. Lopulta Alexista tuli niin hyvä, että peittosi veljensä taidoillaan. Tästä syystä Eddie siirtyi kitaraan, ja hänestä tuli yksi maailman parhaimmista kitaristeista. Perhe muutti Pasadenaan Kaliforniaan vuonna 1963. Kerran kun Eddie osti lehtien jakamisella saamillaan rahoilla uudet rummut, Alex päätti kokeilla niitä soittamalla The Surfaris -yhtyeen rumpalin rumpusoolon kappaleeseen "Wipe Out". Eddie huomasi veljensä taidot ja he vaihtoivat soittimia keskenään.
Musiikkiura

Alexilla oli 1970-luvun alussa useita yhtyeitä, joissa yleensä soitti myös hänen veljensä. Vuonna 1972 Eddie ja Alex perustivat yhtyeen nimeltä Mammoth, jossa Alex soitti rumpuja, Eddie lauloi ja soitti kitaraa ja Mark Stone bassoa. Kun Stone kaksi vuotta myöhemmin sai yhtyeestä lähtöpassit, basistiksi valittiin Michael Anthony ja laulamaan David Lee Roth, joten Eddie soitti enää kitaraa. Mammoth vaihtoi nimensä Van Haleniksi, koska oli jo olemassa Mammoth-niminen yhtye. Lavalla Alexia pidetään yleisön viihdyttäjänä ja aggressiivisien rumpusoolojen soittajana.
Rummut

Alex käyttää Paiste Rude -symbaaleja ja Ludwigin rumpuja.
Aiheesta muualla

Kuvia tai muita tiedostoja aiheesta Alex Van Halen Wikimedia Commonsissa
Association of MBAs

Association of MBAs (AMBA) on Lontoossa sijaitseva, kansainvälisesti tunnettu ja arvostettu puolueeton arviointi- ja asiantuntijaorganisaatio, joka myöntää kansainvälisiä akkreditointeja (laatuhyväksyntä) MBA.- ja EMBA-koulutusohjelmille. Se on akkreditoinut koulutusohjelmia noin 170 korkeakoulussa yli 70 maassa.
AMBAn myöntää akkreditointejaan vain pienelle määrälle ohjelmia, joiden tulee täyttää korkeat kansainväliset johtamiskoulutuksen laatuvaatimukset. Arviointiprosessi toimii myös koulutusohjelman strategisen kehittämisen työkaluna, sillä arvioijat antavat prosessin aikana myös kehitysehdotuksia, joiden avulla ohjelmasta voidaan kehittää entistä vaikuttavampi ja laadukkaampi.
AMBA-akkreditointeja Suomessa

Helsingin Kauppakorkeakoulun MBA-ohjelma sai AMBA-akkreditoinnin ensimmäisen kerran vuonna 1997 ja sen EMBA-koulutusohjelma vuonna 2004. Vuonna 2007 se sai AMBA-akkreditoinnin koko MBA-portfoliolleen.
Hankenin MBA-ohjelma on saanut akkreditoinnin 2008 .
Jyväskylän yliopiston MBA-ohjelma sai AMBA-akkreditoinnin vuonna 2011. Sillä meni  laatutunnustuksen tavoitteluun noin kolme vuotta, vapaaehtoisen hakemuksen jälkeen hakuprosessissa oli monia vaiheita, jotka huipentuivat vuoden 2010 lopulla tehtyyn arviointivierailuun.
Aiheesta muualla

AMBA:n sivut (Arkistoitu – Internet Archive)
Anastasio Somoza Debayle

| Anastasio ”Tachito” Somoza Debayle |
| --- | --- |
 Anastasio Somoza Debayle
 Nicaraguan presidentti
 1. toukokuuta 1967 – 1. toukokuuta 1972 1. joulukuuta 1974 – 17. heinäkuuta 1979  
Edeltäjä:  juntta Lorenzo Guerrero
Seuraaja:  juntta Francisco Urcuyo
Henkilötiedot
Syntynyt: 5. joulukuuta 1925 León, Nicaragua
Kuollut: 17. syyskuuta 1980 (54 vuotta) Asunción, Paraguay
Puoliso:  Hope Portocarrero
Anastasio ”Tachito” Somoza Debayle (5. joulukuuta 1925 – 17. syyskuuta 1980) toimi Nicaraguan puolustusvoimien ylipäällikkönä vuosina 1967–1979, presidenttinä 1. toukokuuta 1967 – 1. toukokuuta 1972 ja maan hallitsijana 1. joulukuuta 1974 – 17. heinäkuuta 1979. Somoza-suku oli hallinnut maata vuodesta 1936, ja Anastasio Debayle oli sukunsa kolmas ja viimeinen valtionpäämies.
Anastasio Debayle syntyi Anastasio Somoza Garcían, silloisen Nicaraguan presidentin pojaksi. Nuori Debayle sai lempinimekseen ”Tachito”. Hänen isänsä tunnettiin nimellä ”Tacho”. Anastasio Debayle sai koulutuksensa St. Leo Collegessa Miamissa Floridassa ja Sallen sotilasakatemiassa New Yorkissa ennen kuin meni West Pointiin, josta hän valmistui 6. kesäkuuta 1946.
Heti valmistumisensa jälkeen Debayle nimitettiin Nicaraguan armeijan ylipäälliköksi. Nimityksen suoritti hänen isänsä, joka oli nimittänyt sukunsa muitakin jäseniä valtion eri virkoihin. Debayle meni naimisiin 10. joulukuuta 1946 Hope Portocarreron kanssa Managuassa. Häissä oli 4000 kutsuvierasta. Hope Portocarrero ja Anastasio saivat viisi lasta.